Самому Дзiму, здаецца, баяцца няма чаго, нягледзячы нават на паўфiнальны стартавы нумар 13. Паводле даных букмекерскiх кантор, расiйскi канкурсант лiчыцца адным з фаварытаў "Еўрабачання". I справа не толькi ў прафесiйным вакале, якi выпускнiк Гнесiнкi з задавальненнем дэманструе, даказваючы, што паўсюль i заўжды спявае жыўцом. Надзвычай цiкавым абяцае быць шоу. Пакуль што ў пастаноўцы на кампазiцыю "Never Let You Go", акрамя Дзiмы Бiлана, удзельнiчаюць дзве балерыны, бэк-вакалiстка i... раяль, з якога па ходу песнi з’яўляецца яшчэ адна дзяўчына. Але ў перспектыве дабавяцца адмысловае святло i касцюмы, а таксама нейкi спецнумар, звязаны з грэчаскай мiфалогiяй.